《信缘》
宋代·林希逸

尘世情知事不然，生涯漫浪只随缘。闹蓝身入从初误，逆境魔多向老便。

未肯羡人升白日，不妨存我送残年。声名官职俱何有，枉见匆匆发似绵。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。